Alja Ponikvar med deseterico, slovenske nogometašice presenetile Italijo

Alja Ponikvar je na peti tekmovalni dan sredozemskih iger v italijanskem Tarantu v mnogoboju ritmične gimnastike osvojila šesto mesto za najboljši slovenski dosežek dneva (103,050 točke). Strelka Urška Hrašovec je v finalu z zračno puško na 10 m končala na sedmem mestu s 142,9 kroga. Mlade slovenske nogometašice so presenetljivo igrale neodločeno z gostiteljicami Italijankami.